Handelaar ‘jammer’ oor Kate Spade-e-posKate Spade. (Argieffoto) ŉ Modehandelsmerk in die VSA sit met eier op sy gesig ná ŉ advertensieveltog wat as “uiters onsensitief” deur verbruikers beskryf word. “Kom hang saam met Kate Spade” was onlangs die onderwerp van ŉ e-pos wat die Amerikaanse kleinhandelaar Ulta Beauty gekies het om een van die jongste produkte onder dié bekende modehandelsnaam te bemark. Die e-pos het egter kritiek van ontvangers ontlok wat dit as onsensitief beskou het, aangesien Spade, ŉ modeontwerper en medestigter van die Kate Spade New York-modehuis, haarself in 2018 opgehang het. NBC News berig dat die e-pos aan kliënte gestuur is om Kate Spade New York se parfuum, Sparkle, te bemark. Ulta Beauty het intussen om verskoning vir sy “uiters swak woordkeuse” gevra en dit aan ŉ menslike fout toegeskryf. Ulta sending a promo email saying “come hang with Kate spade” and then sending an apology email for being insensitive because she hung herself in 2018 I’m…………. pic.twitter.com/8x74qz5lSv — Michael Cera on a Friday (@Saadaification) May 2, 2022 “Die spanne van Ulta Beauty is mense, en dit was werklik ŉ fout wat geen kwade bedoelings gehad het nie,” lui die kleinhandelaar se verskoning in ŉ tweede e-pos. Ulta Beauty het Kate Spade New York voorts geprys vir die “vreugde wat dit tot die skoonheid- en modebedryf bydra”. “Geestesgesondheid is ŉ baie ernstige, belangrike kwessie in die land [VSA] en nie iets wat ons ooit ligtelik sal opneem nie,” het Eileen Ziesemer, woordvoerder van Ulta Beauty, in ŉ verklaring gesê.